पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार को एनएचएम कर्मियों का जिलेभर के स्वास्थ्य केंद्रों में धरना चौथे दिन भी जारी रहा। जिले में करीब 600 एनएचएम कर्मियों ने स्वास्थ्य मंत्री की ओर से उनके वेतन में 15 प्रतिशत बढ़ोतरी को लालीपॉप बताते हुए जिलेभर में अपने धरनास्थलों पर इस आदेश को नामंजूर करते हुए नोटिफिकेशन की काॅपियां फूंकीं। एनएचएम यूनियन के पदाधिकारी सुखदेव राज व जोगिंद्र सिंह ने बताया कि एनएचएम कर्मी चार दिन से पूरा कामकाज बंद कर रोष जता रहे हैं। उन्होंने कहा कि सेहतमंत्री की ओर से 15 प्रतिशत, जिसमें 6 प्रतिशत सालाना व 9 प्रतिशत विशेष वृद्धि का लॉलीपॉप दिया गया है वह उन्हें नामंजूर है। इससे निचले कैडर के मुलाजिमों िजनकी सैलरी 10 हजार रुपए है उन्हें फायदा नहीं होगा।
सरकार के इस सुझाव का लाभ केवल ऊपरले कैडर को होगा। सरकार से मांग है कि या तो उन्हें पे प्रोटेक्शन पर पक्का किया जाए या रेगुलर पे स्केल लगाए। जब तक नोटिफिकेशन नहीं होगा धरना खत्म नहीं करेंगे। एमपीएच वर्कर यूनियन के प्रदेश उपाध्यक्ष नरिंद्र कुमार शर्मा, क्लासफोर के प्रधान राम प्रशाद व पैरा मेडिकल सेहत कर्मचारी यूनियन के जिला प्रधान सुधीर ने चेतावनी दी कि सरकार ने इन कर्मियों की मांगें न मानी तो पैरा मेडिकल सेहत कर्मचारी काम बंद कर हड़ताली कर्मचारियों का साथ देंगे। इस मौके पुनित मेहता, रविंद्र शर्मा, जिला तालमेल कमेटी व सेहत कर्मचारी जिला फिरोजपुर रमन अत्तरी, शेखर, हरप्रीत सिंह, राकेश, संदीप कुमार, प्रधान ललित नागपाल, एएनएम यूनियन प्रधान संगीता, स्टॉफ नर्स यूनियन प्रधान प्रभजोत कौर, सीएचओ प्रधान परविंद्र कौर, आउटसोर्स यूनियन से जस्सी, विकास कुमार व गुरबीर सिंह उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn